Diari Oficial de la Generalitat Valenciana


Sumari del DOGV 8033, del 05-05-2017 (2017/3798)

RESOLUCIÓ de 25 d'abril de 2017, de la Vicepresidència i Conselleria d'Igualtat i Polítiques Inclusives, per la qual es dóna publicitat als crèdits que han de finançar les ajudes, convocades mitjançant la Resolució de 23 de desembre de 2016, de la vicepresidenta i consellera d'Igualtat i Polítiques Inclusives, de subvencions en matèria d'igualtat en la diversitat, per a l'exercici 2017 (línies S1331000, S5151000, S6489000, S7108000, S6735000).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3798


Data del document
:   25-04-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 25 d'abril de 2017, de la Vicepresidència i Conselleria d'Igualtat i Polítiques Inclusives, per la qual es dóna publicitat als crèdits que han de finançar les ajudes, convocades mitjançant la Resolució de 23 de desembre de 2016, de la vicepresidenta i consellera d'Igualtat i Polítiques Inclusives, de subvencions en matèria d'igualtat en la diversitat, per a l'exercici 2017 (línies S1331000, S5151000, S6489000, S7108000, S6735000). [2017/3798]  
  
L'Ordre 13/2016, de 31 de maig, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Comunitat Valenciana número 7799, de 7 de juny de 2016, estableix les bases reguladores de la concessió d'ajudes per a finançar programes de suport a la igualtat en la diversitat.  
La Resolució de 23 de desembre de 2016, de la vicepresidenta i consellera d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2017, va ser tramitada d'acord amb l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, quedant condicionada el finançament d'aquestes ajudes a l'aprovació dels crèdits corresponents.  
Aprovada i publicada la Llei 14/2016, de 30 de desembre, de pressupostos de la Generalitat, per a l'exercici 2017 (DOGV 7948, 31.12.2016), en aplicació del que estableix l'apartat tercer, punt 2 de la citada resolució, i de conformitat amb el preceptuat en l'article 160 de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions, es procedeix a donar publicitat dels crèdits de les línies de subvenció destinats al finançament de les ajudes regulades i convocades.  
En virtut de l'exposat i en ús de les facultats que em confereix l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOCV 7464, 12.02.2015) i el Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 7967, 27.01.2017), resolc:  
  
Primer  
Donar publicitat als crèdits pressupostaris i les línies de subvenció que es relacionen a continuació, destinats a finançar les ajudes regulades per l'Ordre 13/2016, de 31 de maig, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Comunitat Valenciana número 7799, de 7 de juny de 2016, de la Conselleria d'Igualtat i Polítiques Inclusives, dirigides al Programa per a la igualtat i la inclusió del poble gitano, Programa per a la igualtat de lesbianes, gais, transsexuals, bisexuals i intersexuals, Programa escoles de famílies, Programes de promoció de la diversitat familiar i Programa igualtat de tracte i no discriminació, amb càrrec al programa pressupostari 313.80, Igualtat en la diversitat.  
Els imports màxims estimats a finançar per cada programa i la seua corresponent finalitat, segons el projecte de Llei de pressupostos de la Generalitat per a l'exercici 2017, són els següents:  
  
Denominació línia: Programa per a la igualtat i la inclusió del poble gitano.  
Finalitat: donar suport als programes i actuacions dirigides a aconseguir la igualtat i inclusió del poble gitano en tots els àmbits, i especialment en aquells que es consideren prioritaris per a l'Estratègia Valenciana per a la Igualtat i la Inclusió del Poble Gitano.  
Línia de subvenció: S1331000  
Import màxim estimat: 642.435,66 -  
  
Denominació línia: Programa per a la igualtat de lesbianes, gais, transsexuals, bisexuals i intersexuals.  
Finalitat: donar suport als programes i actuacions que contribuïsquen al benestar i la igualtat de lesbianes, gais, transsexuals, bisexuals i intersexuals.  
Línia de subvenció: S5151000  
Import màxim estimat: 120.000 -  
  
Denominació línia: Programa escoles de famílies.  
Finalitat: donar suport als programes que contribuïsquen al benestar de les famílies, en el marc de la igualtat en la diversitat, proporcionant els recursos i habilitats per a la solució dels conflictes.  
Línia de subvenció: S6489000  
Import màxim estimat: 198.206,00 -  
  
Denominació línia: Programes de promoció de la diversitat familiar.  
  
Finalitat: finançament de programes que tinguen per objecte la defensa i la promoció dels diferents tipus de famílies, segons la seua estructura i composició (nombroses, monoparentals, homoparentals, etc.) i la cerca de beneficis per a elles.  
Línia de subvenció: S7108000  
Import màxim estimat: 200.000 -  
  
Denominació línia: Programa igualtat de tracte i no discriminació  
  
Finalitat: donar suport als programes i actuacions dirigits a la igualtat de tracte i no discriminació dels col·lectius de la diversitat, així com a la lluita contra els delictes d'odi i l'atenció de les víctimes.  
  
Línia de subvenció: S6735000  
Import màxim estimat: 179.336,52 -  
  
Segon  
El règim de lliurament serà l'establit en l'article 44.1.d 2n, de la Llei 14/2016, de 30 de desembre, de pressupostos de la Generalitat per a l'any 2017, que és el següent: «Ajudes destinades als serveis socials especialitzats: quan vagen dirigides al finançament de programes d'actuació i activitats de serveis socials especialitzats, inclosos els programes relatius a l'execució de mesures judicials podrà lliurar-se immediatament una vegada concedides, fins al 65 per cent del seu import, el 35 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat».  
  
Tercer  
Els crèdits publicats tenen el caràcter de màxims, no podent concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.  
D'altra banda, si com a conseqüència de transferències pressupostàries es veren modificats aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.  
  
València, 25 d'abril de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.